Държавен вестник, бр. 31, 2025 г., стр. 7

БРОЙ  31	
Д Ъ Р Ж А В Е Н  В Е С Т Н И К 	
СТР.  7  
съответствие или за изтеглянето му, както е 
целесъобразно за конкретния случай.
(2) В случаите по ал. 1, когато продуктът 
не отговаря на приложимите изисквания за 
достъпност по чл. 4, дистрибуторът незабав­
но информира за това органите за надзор на 
пазара по този закон и компетентните органи 
на държавите членки, в които е предоставил 
на пазара такива продукти, като предоставя 
подробна информация, по-специално за не­
съответствието на продукта с приложимите 
изисквания и за предприети коригиращи 
действия.
Чл. 31. (1) При обосновано искане от орга­
ните за надзор на пазара по този закон или от 
компетентен орган на друга държава членка 
дистрибуторът предоставя на хартиен или на 
електронен носител цялата информация и 
документация, необходима за доказване на 
съответствието на продукта.
(2) По искане на орган по ал. 1 дистрибуто­
рът оказва съдействие при всяко предприето 
действие за отстраняване на несъответствието 
с приложимите изисквания за достъпност на 
продуктите, които е предоставил на пазара.
Чл. 32. Когато вносител или дистрибутор 
пуска на пазара продукт със своето име или 
търговска марка или променя продукт, който 
вече е пуснат на пазара, по такъв начин, че 
съответствието с изискванията на закона може 
да бъде засегнато, той се счита за производител 
и изпълнява задълженията на производителя 
по чл. 11 – 16.
Чл. 33. (1) Всеки икономически оператор 
поддържа информация за всеки икономически 
оператор, който му е доставил даден продукт, 
и за всеки икономически оператор, на когото 
е доставил даден продукт.
(2) Информацията по ал. 1 и документите, 
които доказват осъществената доставка, се 
съхраняват за период 5 години след датата 
на доставката. Тази информация и документи 
при поискване се предоставят на органите за 
надзор на пазара.
Раздел IV
Надзор на пазара
Чл. 34. (1) По смисъла на чл. 10, параграф 2 
от Регламент (ЕС) 2019/1020 на Европейския 
парламент и на Съвета от 20 юни 2019 г. 
относно надзора на пазара и съответствието 
на продуктите и за изменение на Директива 
2004/42/ЕО и регламенти (ЕО) № 765/2008 
и (ЕС) № 305/2011 (ОВ, L 169/1 от 25 юни 
2019 г.), наричан по-нататък „Регламент 
(ЕС) 2019/1020“, председателят на Държав­
ната агенция за метрологичен и технически 
надзор чрез органите за надзор на пазара 
от агенцията е орган за надзор на пазара на 
продуктите по чл. 2, ал. 1.
(2) Надзорът на пазара на продуктите се 
организира и извършва съгласно Регламент 
(ЕС) 2019/1020, доколкото в този закон не съ­
ществуват специални разпоредби със същата 
цел, които уреждат по специален начин кон­
кретни аспекти на надзора на пазара на тези 
продукти. Членове 19, 20, чл. 25, параграф 5 
и чл. 28, параграфи 1 и 4 от Регламент 
(ЕС) 2019/1020 не се прилагат по отношение 
на продуктите по чл. 2, ал. 1 от закона.
(3) При извършване на проверки органите за 
надзор на пазара могат да поискат съдействие 
от органите на Министерството на вътреш­
ните работи и от компетентните органи на 
местното самоуправление в случаите, когато 
противозаконно им се пречи да изпълняват 
задълженията си.
Чл. 35. (1) Органите за надзор на пазара 
имат право:
1. на свободен достъп до:
а) търговски обекти и други места за съх­
ранение и представяне на пуснати на пазара 
продукти, включително местата за продажба 
от разстояние, включително чрез използване 
на електронни средства;
б) производствени, складови и търговски 
помещения и други места, където продуктите 
се пускат в действие или се използват съгласно 
предназначението им;
в) панаири, изложби и демонстрации, на 
които се представят продукти по чл. 2, ал. 1;
2. да изискват от икономическите опера­
тори, съобразно техните задължения:
а) ЕС декларация за съответствие;
б) техническата документация за продукта;
в) инструкции и информация за безопасност 
на български език;
г) информацията по чл. 33;
д) документ, удостоверяващ регистрирана 
търговска марка;
е) оценката по чл. 3, когато икономически­
ят оператор се е позовал на такава;
3. да вземат безвъзмездно образци от про­
дуктите за изпитвания;
4. да изискват оригинални счетоводни, 
търговски или други книги и документи, как­
то и документи, отнасящи се до търговската 
регистрация, единен идентификационен код 
(ЕИК) или код по БУЛСТАТ, лични данни и 
друга информация, отнасяща се до установя­
ване на административно нарушение по този 
закон, която не може да бъде събрана служебно, 
както и да изземват заверени копия от тях;
5. да искат съдействие от компетентните 
органи на другите държави членки.
(2) Органите за надзор на пазара съгласу­
вано със съответния икономически оператор 
определят срок за предоставяне на докумен­
тите и информацията по ал. 1, т. 2, букви „а“ 
и „б“, който не може да е повече от 30 дни.
(3) Икономическите оператори, които пре­
доставят продукти на пазара, както и лицата, 
които представят продукти на местата по ал. 1, 
т. 1, буква „в“, са задължени да осигуряват